Lutra

***Lutra***, po slovensky **[[vydra]]**, je rod z podčeľade vydry/vydrorodé (Lutrinae) z čeľade lasicovité (Mustelidae). Zahŕňa vydru riečnu (*Lutra lutra*) a s ňou bezprostredne príbuzné druhy.

Presné vymedzenie rodu *Lutra* sa časom značne menilo (pozri nižšie). Vzhľadom na toto kolísavé vymedzenie rodu je ťažké jednoznačne uviesť charakteristické vlastnosti rodu ako celku a treba ich pozrieť v článkoch o jeho jednotlivých druhoch.

## Rozsah rodu
### Najnovší systém
V súčasnosti (od roku 2022) rod *Lutra* obyčajne zahŕňa tieto druhy (uvedené sú len recentné druhy a rody):
* vydra riečna (*Lutra lutra*/staršie: *Lutra vulgaris*) - Tento druh dnes zahŕňa aj bývalé druhy *Lutra intermedia*, *Lutra meridionalis*, *Lutra stejnegeri*, *Lutra hainana*, *Lutra hanensis*, *Lutra seistanica*, *Lutra angustifrons* a ďalšie; a zahŕňa aj bývalý rod *[[Lutronectes]]* (= druh *Lutronectes whiteleyi*/*Lutra japonica*), z ktorého ale južná časť dnes spadá pod druh vydra japonská.
* vydra japonská (*Lutra nippon*) - Tento druh nedávno (na konci 20. storočia) pravdepodobne vyhynul. Je sesterským druhom vydry riečnej a niekedy sa zaraďuje (a do roku 1989 sa vždy zaraďoval) ako jej súčasť (poddruh).
* vydra srstnatonosá (*Lutra sumatrana*) - Tento druh je sesterským druhom taxónu "vydra riečna + vydra japonská". Staršie sa ojedinele zaraďoval (tak ako aj vydra japonská) ako súčasť (poddruh) vydry riečnej a do začiatku 20. storočia sa ojedinele zaraďoval do samostatného rodu *Barangia*]. Druh vydra srstnatonosá dnes zahŕňa aj bývalé druhy *Lutra brunnea* a *Lutra lovii*.
* vydra hladkosrstá (*Lutra perspicillata*) - Tento druh sa staršie zaraďoval do monotypického (čiže len tento jeden druh zahŕňajúceho) rodu *[[Lutrogale]]* (po slovensky: vydra), resp. ojedinele sa (od roku 2008) zaraďoval do rodu *[[Amblonyx]]* či do rodu *[[Aonyx]]*.
* vydra ázijská (*Lutra cinerea*) - Tento druh sa staršie buď zaraďoval do rodu *[[Amblonyx]]* (po slovensky: vydra), ktorý bol vo svojom najužšom vymedzení monotypický (ale v zriedkavom širšom vymedzení zahŕňal vydru ázijskú a vydru hladkosrstú), alebo sa zaraďoval do rodu *[[Aonyx]]* (starší názov: *Anahyster*). Vydra ázijská je sesterský druh vydry hladkosrstej; staršie sa mylne myslelo, že je sesterským druhom vydry africkej.
* vydra africká (*Lutra capensis*) - Tento druh sa staršie zaraďoval do rodu *[[Aonyx]]* (po slovensky: vydra), ktorý bol vo svojom najužšom vymedzení monotypický (ale v širších vymedzeniach zahŕňal vydru africkú, vydru konžskú, prípadne aj vydru ázijskú a zriedkavo vydru hladkosrstú; a v 19. storočí niekedy zahŕňal vydru africkú, vydru konžskú a vydru škvrnitokrkú). 
* vydra konžská (*Lutra congicus*) - Tento druh sa staršie buď zaraďoval do monotypického rodu *[[Paraonyx]]* (po slovensky: vydra) alebo sa zaraďoval do rodu *[[Aonyx]]*. Vydra konžská je sesterský druh vydry africkej a niekedy (skôr staršie) sa zaraďuje ako súčasť vydry africkej. Druh vydra konžská dnes zahŕňa aj bývalé druhy vydra drobnozubá (*Lutra microdon*) a vydra tmavouchá (*Lutra Philippsi*). 
Takto vymedzený rod *Lutra* tvorí spolu s rodmi:
:- *[[Hydrictis]]* (do roku 1921 nazývaný *Hydrogale* [sensu Gray]); tento rod zahŕňa len druh vydra škvrnitokrká - *Hydrictis maculicollis*), 
:- *[[Enhydra]]* (staršie názvy rodu: *Latax* [sensu Gloger], *Enhydris*, *Enydris*, *Pusa*; tento rod zahŕňa len druh vydra morská - *Enhydra lutris*), 
:- *[[Lontra]]* (vrátane bývalých rodov *Lataxina*, *Latax* [sensu Gray; = *Lataxia*] a *Nutria* ; tento rod zahŕňa okolo 5 druhov), 
:- *[[Pteronura]]* (staršie názvy rodu: *Pteroneura*, *Pterura*, *Pteronurus*, *Saricovia*; tento rod zahŕňa len druh vydra obrovská - *Pteronura brasiliensis*)
a viacerými vyhynutými rodmi podčeľaď vydry/vydrorodé (Lutrinae) - porov. napr. v článku lasicovité. Všetky uvedené recentné rody sa po slovensky volajú vydra.

### Od začiatku 20. storočia do roku 2022
Staršie (do roku 2022) sa rod *Lutra* zvykol vymedzovať inak než je uvedené vyššie, ale nebolo ustálené, ako presne. Konkrétne zhruba od začiatku 20. storočia existovali nasledujúce vymedzenia rodu *Lutra* (uvedené sú len recentné druhy a rody) :

1. Rod *Lutra* pozostával len z druhov vydra riečna, vydra japonská a vydra srstnatonosá, pričom ojedinele sa tieto tri druhy uvádzali spolu ako jeden druh vydra riečna (k tomu porovnaj vyššie uvedený komentár k druhu vydra srstnatonosá). Takéto vymedzenie (teda vymedzenie, v ktorom rod *Lutra* pozostával z vydry riečnej, japonskej a srstnatonosej) sa občas vyskytuje dodnes. Dávnejšie takto vymedzený rod *Lutra* ojedinele nezahŕňal vydru srstnatonosú, keďže táto bola zaradená do samostatného rodu *Barangia*.

2. Rod *Lutra* pozostával:
* z vydry riečnej, vydry japonskej a vydry srstnatonosej [toto sa niekedy klasifikovalo ako podrod *Lutra* rodu *Lutra*] 
* a z toho, čo sa dnes označuje ako rod *[[Hydrictis]]*, to znamená druh vydra škvrnitokrká [toto sa niekedy klasifikovalo ako podrod *Hydrictis* rodu *Lutra*]
* a občas navyše z vydry hladkosrstej (= bývalý rod *[[Lutrogale]]*) [toto sa niekedy klasifikovalo ako podrod *Lutrogale* rodu *Lutra*].

3. Rod *Lutra* pozostával:
* z toho istého, ako je uvedené v bode 2. (vrátane spomínanej občasnosti zahrnutia vydry hladkosrstej) 
* a z toho, čo sa dnes označuje ako rod *[[Lontra]]* [toto sa niekedy klasifikovalo ako podrod *Lontra* rodu *Lutra*].
Takto vymedzený rod *Lutra* (v prípade zahrnutia aj vydry hladkosrstej) teda zodpovedal celému bývalému tribusu Lutrini okrem rodu *Pteronura* (O tribuse Lutrini pozri napr. v článku lasicovité).
Takéto vymedzenie rodu *Lutra* sa vyskytovalo od roku 1972 do prvých rokov 21. storočia ako jedno z možných vymedzení; do roku 1972 toto bolo prakticky štandardné vymedzenie rodu *Lutra*, pretože odčlenenie rodu *[[Lontra]]* (v jeho dnešnom ponímaní) od rodu *Lutra* bolo podrobne vyargumentované až v roku 1972 (i keď sa samostatný rod *Lontra* zriedkavo uvádzal už pred rokom 1972).
Pokiaľ ide o podrody, niektorí autori vyššie (t. j. v bodoch č. 2 a 3) spomínané podrody *Lutra*, *Hydrictis* a *Lontra* spájali do jedného podrodu *Lutra* v širšom zmysle, čiže rod *Lutra* podľa bodu č. 3 delili na podrody *Lutra* v širšom zmysle a *Lutrogale*.

4. Rod *Lutra* pozostával:
* z vydry riečnej, vydry japonskej a vydry srstnatonosej 
* a z toho, čo sa dnes označuje ako rod *[[Lontra]]*
* a občas navyše z vydry hladkosrstej (= bývalý rod *[[Lutrogale]]*).

5. Rod *Lutra* pozostával z:
* toho istého, ako je uvedené v bode 3. (ale vždy vrátane vydry hladkosrstej)
*a z vydry ázijskej, vydry africkej a vydry konžskej (čiže z bývalých rodov *Amblonyx*, *Aonyx* a *Paraonyx*)
*a ojedinele navyše z toho, čo sa dnes označuje ako rod *[[Pteronura]]*, to znamená druh vydra obrovská (porov. ).
Takto vymedzený rod *Lutra* teda zodpovedal celej podčeľadi vydry/vydrorodé (Lutrinae) okrem rodu *Enhydra* a väčšinou aj okrem rodu *Pteronura*.
Rod *Lutra* chápaný ako celá dnešná podčeľaď Lutrinae okrem rodu *Enhydra* sa vyskytoval už v priebehu 19. storočia, presnejšie: od 20. rokov 19. storočia.

6. Rod *Lutra* pozostával z:
* z vydry riečnej, vydry japonskej a vydry srstnatonosej
* a z vydry hladkosrstej (= bývalý rod *[[Lutrogale]]*)
* a z toho, čo sa dnes označuje ako rod *[[Lontra]]*
* a z vydry ázijskej (= bývalý rod *[[Amblonyx]]*)
* a z toho, čo sa dnes označuje ako rod *[[Pteronura]]*, to znamená druh vydra obrovská.
Takto vymedzený rod *Lutra* teda zodpovedal celej podčeľadi vydry/vydrorodé (Lutrinae) okrem rodov *Hydrictis*, *Enhydra* a bývalých rodov *Aonyx* a *Paraonyx*.

### 19. storočie
Zo systémov 19. storočia sú významné najmä tieto vymedzenia rodu *Lutra*:
* U Graya 1869 rod *Lutra* pozostával z dnešných druhov vydra riečna, vydra hladkosrstá (býv. rod *Lutrogale*) a z časti dnešného druhu vydra ázijská.
* Ďalší možný systém je z úplného konca 19. storočia a je uvedený vyššie v bode 6.
* Ďalší systém z 19. storočia (rod *Lutra* zodpovedá Lutrinae okrem rodu *Enhydra*) je spomenutý vyššie v bode 5.
* Od konca 18. storočia do zhruba 20. rokov 19. storočia rod *Lutra* zodpovedal celej dnešnej podčeľadi Lutrinae, pričom niekedy navyše zahŕňal aj dnešný druh norok európsky (*Mustela lutreola*, staršie: *Lutra lutreola* či *Lutra minor*). Takéto vymedzenie sa potom ešte vyskytovalo až do druhej polovice 19. storočia.

## Referencie

Kategória:Lasicovité